Μαρικά

Ο Σέρτζιο Σίλβα Ντε Σόουζα Τζούνιορ {πορτογαλικά:Sérgio Silva de Souza Júnior}, ευρύτερα γνωστός ως «Maricá» (Μαρικά), γεννημένος στις 24 Σεπτεμβρίου 1979 στο  Maricá, του Ρίο ντε Τζανέιρο της Βραζιλίας, είναι Βραζιλιάνος βετεράνος ποδοσφαιριστής, ο οποίος αγωνίστηκε ως δεξιός οπισθοφύλακας σε ομάδες της χώρας του αλλά και της Ελλάδας. Διακρίνονταν για την τεχνική του κατάρτιση, την ταχύτητα και τη μεγάλη του ορμή στις αντεπιθέσεις της εκάστοτε ομάδας του.
 Ποδοσφαιρική καριέρα 
Ο Μαρικά ξεκίνησε την ποδοσφαιρική του διαδρομή το 1989 από τις ακαδημίες της  Βάσκο ντα Γκάμα, για να φτάσει το 1997 να αγωνίζεται στην πρώτη ομάδα του συλλόγου, όπου έπαιξε για αρκετά χρόνια ως επαγγελματίας, κατακτώντας αρκετούς σημαντικούς τίτλους.

Στον σύλλογο, ο παίκτης δεν έλαμψε τόσο έντονα με την απόδοσή του, αλλά συμμετείχε σε σημαντικούς τίτλους όπως το Πρωτάθλημα Βραζιλίας του 1997 και το Κόπα Λιμπερταδόρες του 1998. Ειδικότερα, έζησε τη μαγική του στιγμή στις 3 Δεκεμβρίου 1997, σκοράροντας το τελευταίο από τα γκολ της Βάσκο στην ιστορική συντριβή με 4-1 εναντίον της Φλαμένγκο, που έδωσε την πρόκριση στην ομάδα του για τον τελικό του Πρωταθλήματος Βραζιλίας.Vasco 4x1 Flamengo (03/12/1997) - Brasileiro 1997 (Quadrangular) Ο Εντμούντο σκόραρε τα πρώτα τρία τέρματα της Βάσκο.

Μετά από μια πενταετή θητεία με 135 επίσημες εμφανίσεις και 3 γκολ με τη φανέλα της Βάσκο, το Γενάρη του 2001, παραχωρήθηκε δανεικός στην Σάντα Κρουζ.   

Την τελευταία μέρα των θερινών μεταγραφών του 2001, ανακοινώθηκε ο δανεισμός του στην, εν μέσω μεγάλων διοικητικών και οικονομικών προβλημάτων, Α.Ε.Κ.Αποκάλυψη Μαρικά στην ΑΕΚ  με τη φανέλα της οποίας αγωνίστηκε συνολικά σε 15 επίσημους αγώνες (7 για το Πρωτάθλημα, 4 για το Κύπελλο και 4 για το Κύπελλο ΟΥΕΦΑ) καταγράφοντας ως επί των πλείστων ολιγόλεπτες εμφανίσεις. Sergio Marica στην ΑΕΚ  Αν και η ομάδα έφτασε στην κατάκτηση του κυπέλλου τη σεζόν 2001/02, ο Μαρικά δεν στέφθηκε κυπελλούχος καθώς αποχώρησε κατά τη χειμερινή μεταγραφική περίοδο της σεζόν 2001/02. 

Στη συνέχεια επέστρεψε στη Βραζιλία όπου αγωνίστηκε διαδοχικά σε: Ιντερνασιονάλ, Αμέρικα Φουτεμπόλ Κλούμπε (Σάο Πάολο)  και Αβαΐ.

Το Γενάρη του 2004 ξαναγύρισε στην Ελλάδα και αγωνίστηκε για λογαριασμό του Άρη Θεσσαλονίκης (σεζόν 2004/05), έχοντας υπογράψει συμβόλαιο συνεργασίας για έξι μήνες και μετά το τέλος της σεζόν η διοίκηση του Αρη θα αποφάσιζε για την παραπέρα επέκταση της συνεργασίας και για ένα έτος ακόμα. Για έξι μήνες στον Αρη ο Μαρικά-Ελεύθερος ο Σπέρτος 

Το ντεμπούτο του στον Άρη πραγματοποιήθηκε στις 21 Φεβρουαρίου 2004 στον αγώνα της 21ης αγωνιστικής του πρωταθλήματος, εναντίον της Καλλιθέας Άρης-Καλλιθέα 0-1 21/02/2004. 

Σημείωσε το μοναδικό του τέρμα, στις 25 Απριλίου 2004, στη νίκη με 3-0 επί της Χαλκηδόνας. Άρης-Χαλκηδόνα 3-0, 25/04/2004

Ο παίκτης ανανέωνε το συμβόλαιό του και για τη σεζόν 2004/05 αλλά το φθινόπωρο του ιδίου έτους πήρε άδεια και πήγε στο διάστημα της διακοπής του πρωταθλήματος στην Βραζιλία αλλά στο μεταξύ δεν ανανέωσε την βίζα του, με αποτέλεσμα να παραμένει καθηλωμένος εκεί.«Εγκλωβίστηκε» στη Βραζιλία ο Μαρικά-Συζήτηση για τα πριμ άρχισαν στον Αρη

Επέστρεψε τελικά στη Θεσσαλονίκη αλλά το γυαλί είχε ραγίσει στη σχέσεις του με το σύλλογο και τελικά ολοκλήρωσε άδοξα τη θητεία του στους «κίτρινους» τον Γενάρη του 2005, με 16 συμμετοχές και 1 γκολ (15 συμμετοχές για το Πρωτάθλημα με 1 γκολ και  μια συμμετοχή στο Κύπελλο Ελλάδας). 

Επαναπατρίστηκε και αγωνίστηκε διαδοχικά για λογαριασμό των Brasiliense Futebol Clube,   Μπαΐα, αλλά χωρίς ιδιαίτερη επιτυχία. Στη συνέχεια, άρχισε να παίζει για μικρότερες ομάδες στο Ρίο ντε Τζανέιρο, όπως οι Γκοϊτακάζ και Μεσκίτα. Goytacaz Futebol Clube, Clube Atlético Metropolitano, Mesquita Futebol Clube, Ypiranga de Erechim, Associação Desportiva Cabense, União Rondonópolis, Independência Futebol Clube, Angra dos Reis Esporte Clube και ολοκλήρωσε την καριέρα του με τη φανέλα της Clube Nacional Borbense.

Εθνικές ομάδες
Ο Μαρικά υπήρξε μέλος της  Εθνική Βραζιλίας Κ-17, με την οποία αγωνίστηκε 3 φορές.

 Παραπομπές 

Εξωτερικοί σύνδεσμοι

Προφίλ του Μαρικά στο transfermarkt.com
Προφίλ του  Μαρικά στο ogol.com.br

Κατηγορία:Βραζιλιάνοι ποδοσφαιριστές
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Αμέρικα Φουτεμπόλ Κλούμπε (Σάο Πάολο)
Κατηγορία:Ποδοσφαιριστές Σπορτ Κλαμπ Ιντερνασιονάλ
Κατηγορία:Ποδοσφαιριστές Αβαΐ Φουτεμπόλ Κλούμπε
Κατηγορία:Ποδοσφαιριστές Εθνικής Βραζιλίας Κ17
Κατηγορία:Ποδοσφαιριστές ΚΡ Βάσκο ντα Γκάμα
Κατηγορία:Ποδοσφαιριστές Σάντα Κρουζ Φουτεμπόλ Κλούμπε
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Εσπόρτε Κλούμπε Μπαΐα
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Καμπεονάτο Μπραζιλέιρο Σέριε Β
Κατηγορία:Ποδοσφαιριστές Καμπεονάτο Μπραζιλέιρο Σέριε Γ
Κατηγορία:Ποδοσφαιριστές Καμπεονάτο Μπραζιλέιρο Σέριε Δ
Κατηγορία:Παίκτες νικητές Κόπα Λιμπερταδόρες